खेल मंत्री ने कहा कि प्रधानमंत्री यह कहते रहे हैं कि जो खेलों में हिस्सा लेते हैं वही फलते फूलते हैं। उन्होंने कहा कि माउंट मनीरंग अभियान दल में शामिल लड़कियों में से कुछ ऐसे राज्यों से भी हैं जहां न तो पर्वत है और न ही बर्फ है। यह चुनौतियों से निपटने की लड़कियों की दृढ़ इच्छाशक्ति को दर्शाता है। उन्होंने इस बात पर जोर दिया कि देश में साहसिक खेलों को बढ़ावा देने के लिए ज्यादा वित्तीय मदद की जरुरत है।